CELEX: 52009DP0025
Language: da
Date: 2009-10-07 00:00:00
Title: Nedsættelse af det særlige udvalg om den finansielle, økonomiske og sociale krise og fastsættelse af dets sagsområder, medlemstal og funktionsperiode Europa-Parlamentets afgørelse af 7. oktober 2009 om nedsættelse af et særligt udvalg om den finansielle, økonomiske og sociale krise og fastsættelse af dets beføjelser, medlemstal og funktionsperiode

26.8.2010   
            
            
               DA
            
            
               Den Europæiske Unions Tidende
            
            
               CE 230/11
            
         Onsdag, den 7. oktober 2009Nedsættelse af det særlige udvalg om den finansielle, økonomiske og sociale krise og fastsættelse af dets sagsområder, medlemstal og funktionsperiode
   P7_TA(2009)0025
   Europa-Parlamentets afgørelse af 7. oktober 2009 om nedsættelse af et særligt udvalg om den finansielle, økonomiske og sociale krise og fastsættelse af dets beføjelser, medlemstal og funktionsperiode
   2010/C 230 E/03
   
      Europa-Parlamentet,
   der henviser til Formandskonferencens afgørelse af 17. september 2009 med forslag om nedsættelse af et midlertidigt udvalg om den finansielle, økonomiske og sociale krise og fastsættelse af dets beføjelser, medlemstal og funktionsperiode,
   der henviser til forretningsordenens artikel 184,
   
               1.
            
            
               vedtager at nedsætte et særligt udvalg om den finansielle, økonomiske og sociale krise, med følgende sagsområde:
               
                           a)
                        
                        
                           analyse og evaluering af omfanget af den finansielle, økonomiske og sociale krise, dens følger for Unionen og dennes medlemsstater og for den globale styring samt forelæggelse af forslag til egnede foranstaltninger til en langsigtet genetablering af sunde og stabile finansmarkeder, som vil gøre det muligt at fastholde en holdbar vækst, social samhørighed og beskæftigelsen på alle niveauer, og udarbejdelse af en evaluering af disse foranstaltninger og omkostningerne ved passivitet,
                        
                     
                           b)
                        
                        
                           analyse og evaluering af den hidtidige gennemførelse af Fællesskabets lovgivning på alle de berørte områder, koordineringen af de foranstaltninger, som medlemsstaterne har truffet for at sikre en holdbar og kvalitativ vækst, og af de langsigtede investeringer med henblik på at bekæmpe ledigheden og reagere på de demografiske og klimamæssige udfordringer, alt sammen under overholdelse af subsidiaritetsprincippet,
                        
                     
                           c)
                        
                        
                           etablering i dette øjemed af de nødvendige kontakter og tilrettelæggelse af høringer med Den Europæiske Unions institutioner og de nationale, europæiske og internationale institutioner og fora, medlemsstaternes og tredjelandes nationale regeringer og parlamenter og med repræsentanter for forskningen, erhvervslivet og civilsamfundet, herunder arbejdsmarkedets parter, i nært samarbejde med de stående udvalg;
                        
                     
         
               2.
            
            
               vedtager, at det særlige udvalg skal kunne fremsætte henstillinger vedrørende de foranstaltninger og initiativer, som skal gennemføres, i nært samarbejde med de stående udvalg, uden at det berører disse udvalgs beføjelser i forbindelse med vedtagelse, opfølgning og gennemførelse af Fællesskabets lovgivning;
            
         
               3.
            
            
               vedtager, at det særlige udvalg skal bestå af 45 medlemmer;
            
         
               4.
            
            
               vedtager, at det særlige udvalgs funktionsperiode er på tolv måneder fra den 8. oktober 2009, og at mandatet kan forlænges; udvalget forelægger en midtvejsrapport og en endelig rapport for Parlamentet, som skal indeholde henstillinger vedrørende de foranstaltninger eller initiativer, der skal iværksættes.